stanford-oval/wikipedia huggingface dataset:
MODOK
Historia > MODOK II (George Tarleton)

AIMin tiedemiehet loivat MODOKin analysoidakseen ja luodatakseen Kosmista Kuutiota. Kuution sisältämien valtavien kosmisten voimien tuli auttaa järjestöä sen tieteellisessä kilvoittelussa ja siksi eräs AIMin teknikoista, George Tarlington, muutettiin geneettisesti yli-inhimillisen älykkääksi olennoksi. Olentoa nimitettiin MODOCiksi (lyhenne sanoista Mental Organism Designed Only for Computing).
Tiedemiehet eivät kuitenkaan ottaneet huomioon luomansa olennon omia suunnitelmia, eikä kestänyt kauaakaan ennen kuin MODOC kaappasi vallan entisiltä herroiltaan tappamalla heidät. Hän muutti nimensä MODOKiksi (lyhenne sanoista Mental Organism Designed Only for Killing), sillä MODOK oli kylmäverinen tappaja. Tämän seurauksena AIM on joutunut säännöllisesti taisteluihin Kostajien ja muiden supersankarien kanssa.
AIM ei ole ollut tyytyväinen MODOKin suuruudenhulluuteen ja surkeisiin johtajantaitoihin, ja hänet onkin usein syrjäytetty, mutta MODOK on aina palannut takaisin AIMin johtoon. Alkujaan tieteellisen AIMin tiedetoiminta lamaantui MODOKin keskittyessä kahinoimaan supersankarien kanssa, ja lopulta AIM:in muut johtajat palkkasivat salamurhaajia tappamaan MODOKin. George Tarlington -MODOK menehtyikin myöhemmin Matelijaryhmän hyökkäyksessä.
Historia > Nais-MODOK ja MODAM

Nais-MODOK oli tohtori Katherine Waynesboro, Bruce Bannerin (Hulk) avustaja. Nais-MODOK miltei nai MODOKin, mutta kun hän ei hyväksynyt MODOKin yritystä tuhota Kuvotus, MODOK päätti ettei Nais-MODOK ollut hänelle se oikea, ja muutti tämän takaisin omaksi itsekseen.
Sittemmin luotiin toinen naispuolinen MODOK. Henry Pym luuli tätä MODOKia ensimmäiseksi vaimokseen, mutta MODOK olikin AIMin vakooja. AIM muutti uutta nais-MODOKia vieläkin enemmän mies-MODOKia muistuttavaksi, ja nimesi hänet SODAMiksi (lyhenne sanoista Specialized Organism Designed for Aggressive Maneuvers) ja myöhemmin MODAMiksi (lyhenne sanoista Mental Organism Designed for Aggressive Maneuvers). Punaomega epäili MODAMin olevan todellisuudessa Olinka Barankova -niminen nainen, mutta MODAMin itsensä mukaan "AIMissa henkilötietojen väärentäminen on jokapäiväistä".
Historia > MODOK III ja MODOK I

Lopulta luotiin myös uusi MODOK, MODOK III, joka kuitenkin katosi toiseen ulottuvuuteen ja samalla MODAM tapettiin. Myöhemmin Kapteeni Amerikka sai selville, että oli olemassa vielä yksi MODOK (MODOK I), joka oli luotu jo ennen George Tarlingtonin muodonmuutosta. Lopulta MODOK III löysi tiensä takaisin omaan ulottuvuuteensa ja otti AIMin johtajuuden jälleen itselleen.
Historia > Beyond Corporation© -yhtiön MODOKit

Beyond Corporation© -yhtiö valmisti MODOKista ainakin neljä eri versiota—ilmeisesti Elvis Presleyn pohjalta — suojelemaan salaista asetehdastaan, State 51:tä. Nextwave tuhosi nämä MODOKit. Olentojen pääasiallinen hyökkäystapa oli juustohampurilaisten ampuminen.
Myöhemmin paljastui, että koko Beyond Corporation© -yhtiötä johti vauva-MODOK, joka oli MODOKin ja MODAMin jälkeläinen. Vauva-MODOK pakeni Nextwavea, mutta sen murhasi myöhemmin Nextwaven johtaja, Paholaisdinosaurus.
Historia > Ultimate-MODOK

Ultimate Marvel -jatkumossa MODOK on George Tarleton -niminen mies, joka huijaa Ultimate-Visionin lataamaan itseensä Gah Lak Tuksen suunnattoman energiamäärän. Energia muuttaa Tarletonin hirviöksi, vaikkakaan ei aivan yhtä kammottavaksi kuin normaalijatkumon MODOK on.
Voimat ja varusteet

Seuraava pätee kaikkiin MODOKeihin, myös naispuolisiin.
MODOK on poikkeuksellisen älykäs: hän kykenee ymmärtämään, luokittelemaan ja oppimaan asioita paremmin kuin muut ihmiset. MODOK luotiin laskemaan, ja niinpä hän kykeneekin lajittelemaan valtavia tietomääriä sekä laskemaan erilaisia todennäköisyyksiä tietokoneen tavoin. Lisäksi MODOK on voimakas psyykikko, joka kykenee hallitsemaan heikkotahtoisia ihmisjoukkoja helposti.
Tuolinsa avustuksella MODOK kykenee ampumaan tuhoisan mielisäteen. MODOKilla on lisäksi lukuisia suunnittelemiaan aseita ja varusteita, joista osa on kiinnitetty hänen lentävään tuoliinsa.
Tuoli itsessään liikkuu magnetismin avulla ja se sopii AIMin tiedemiesten luomaan valtaisaan robottikehoon, jonka avulla MODOK on taistellut jopa Hulkia vastaan. Ilman tuoliaan MODOK ei kykenisi liikkumaan ja luultavasti kuolisi.
Voimat ja varusteet > Heikkoudet

Kuten muutkin suuruudenhulluudesta kärsivät superrikolliset, myös MODOK sortuu usein tunteiden vaikutuksesta tehtyihin hätiköityihin päätöksiin. Hän on esimerkiksi erittäin kostonhaluinen, jopa niin, että se vaarantaa koko AIMin.
MODOK muissa medioissa > Televisio

Vuonna 1994 Rautamies-animaatiosarjassa sarjakuvien MODOKia paljon pienempi olento palveli Mandariinia yhtenä tämän kätyreistä. Tämä MODOK oli alkujaan tiedemies, joka halusi parantaa rikolliset. Epäonnekkaiden tapahtumien vuoksi hänen johtajansa (muiden muassa Punaisen Haamun avulla) muutti hänet MODOKiksi. MODOK toimi ensimmäisellä tuotantokaudella Mandariinin kakkosmiehenä, mutta toisen tuotantokauden aikana hänestä tuli humoristinen hahmo. MODOKia ääninäytteli sarjassa Jim Cummings.
MODOKista tehtiin aikuisille suunnattu tilannekomediallinen Hulun julkaistu animaatiosarja M.O.D.O.K.. MODOKia ääninäytteli sarjassa Patton Oswalt.
MODOK muissa medioissa > Marvel Cinematic Universe

MODOK esiintyi vuonna 2023 elokuvassa Ant-Man and the Wasp: Quantumania. Kun Scott Lang oli elokuvan Ant-Man (2015) lopussa päihittänyt Darren Crossin sabotoimalla tämän Keltatakki-pukua, Crossin vartalon osat olivat kutistuneet epätasaista tahtia ja hän oli päätynyt epämuodostuneena kvanttimaailmaan. Kang Valloittaja löysi hänet ja muokkasi hänestä kyberneettisillä implanteilla MODOKin (Mekaaninen Olento, jonka Design On Kuolema). Elokuvan tapahtumien aikana, hän havaitsi Cassie Langin rakentaman kvanttisatelliitin signaalin ja sai laitteen tuomaan Scottin, Cassien, Hope van Dynen, Janet van Dynen ja Hank Pymin väkisin kvanttimaailmaan, toimittaakseen Scottin Kangin luokse. Viimeisen taistelun aikana, Cassie päihittää hänet ja suostuttelee itsesäälissä rypevän Crossin kääntymään Kangia vastaan. Cross tekee näin, mutta saa samalla surmansa.
MODOK muissa medioissa > Videopelit

MODOK on yksi Marvel: Ultimate Alliance -pelin loppuvastustajista. Kun pelaaja on saapunut MODOKin luo, tämä esittää ensin liudan kysymyksiä, joihin pelaajan on vastattava oikein, tai muutoin pelaajan hahmot saavat sähköiskun. Kolmen oikean vastauksen jälkeen pelaaja voi haastaa MODOKin. Mikäli pelaaja arvaa väärin, MODOK hyökkää rangaistuksena hänen hahmojensa kimppuun. MODOK on myös yksi pelattavista hahmoista Marvel vs Capcom 3 -tappelupelissä.
MODOK muissa medioissa > Muuta

Yhtye Monster Magnet viittaa MODOKiin kappaleessaan "Baby Götterdämerung": "So what would MODOK do, if his memory got too full? He'd find the power source, and then he'd pick what plugs to pull."
Aiheesta muualla

MODOKin tutkimuksia (Arkistoitu – Internet Archive)
There's Something About MODOK (Arkistoitu – Internet Archive)
Mental Organism Designed Only for Linking
M.O.D.O.K.in blogi Marvel-kustantamon kotisivulla
Vauva-MODOK. Kuvitus Stuart Immonen.
MODOK käy Hulkin kimppuun
Luettelo Slipknotin demoista

Luettelo Slipknotin demoista sisältää tietoa alternative metal -yhtye Slipknotin demojulkaisuista.
Mate. Feed. Kill. Repeat.

| Mate>  Feed. Kill. Repeat. Slipknot |
| --- | --- | --- |

Studioalbumin tiedot
 Äänitetty : 1995-1996
 Julkaistu: 31. lokakuuta, 1996
 Tuottaja(t): Sean McMahon ja Slipknot
 Tyylilaji: Avantgardemetalli
 Kesto: 51.05
 Levy-yhtiö: Pale One Music
Mate. Feed. Kill. Repeat. on Slipknotin ensimmäinen studiotuotos, josta tehtiin noin tuhannen kappaleen painos vuonna 1996. Virallisesti se ei kuitenkaan ole Slipknotin esikoisalbumi, vaan äänenlaadultaankin lähinnä demoäänitettä muistuttava julkaisu.
Kaikki demoalbumin kappaleet on kirjoitettu vuonna 1995 ja osa niistä nauhoitettiin ja julkaistiin uudestaan Slipknotin virallisena pidetyllä esikoisalbumilla Slipknot.
Mate. Feed. Kill. Repeat. > Kappaleet

Slipknot – 6.55
Gently – 5.16
Do Nothing / Bitchslap – 4.19
Only One – 2.33
Tattered and Torn – 2.35
Confessions – 5.05
Some Feel – 3.36
Killers Are Quiet – 20.42
Dogfish Rising (piilotettu raitaan "Killers Are Quiet") – 5.02
Mate. Feed. Kill. Repeat. > Kokoonpano

Nathan "Joey" Jordison – rummut
Paul Gray – basso
Shawn Crahan – Laulu, lyömäsoittimet
Anders Colsefini – laulu, lyömäsoittimet
Brandon Darner – lyömäsoittimet
Donnie Steele – kitarat
Josh Brainard – kitarat
Roadrunner Records Demo

| Roadrunner Records Demo Slipknot |
| --- | --- | --- |

Studioalbumin tiedot
 Julkaistu: 1998
 Tuottaja(t): Slipknot
 Tyylilaji: Alternative metal, nu metal
 Kesto: 12.45
 Levy-yhtiö: Roadrunner Records
Slipknotin muut julkaisut
|     | Roadrunner Records Demo 1998 | Slipknot 1999 |
Roadrunner Records Demo on vuonna 1998 julkaistu demoäänite yhdysvaltalaiselta nu metal -yhtye Slipknotilta. Slipknot meni uuden laulajan Corey Taylorin kanssa studioon tekemään uutta musiikkia ja tuloksena oli viiden kappaleen demo.
Yksi demoalbumi lähetettiin myös levy-yhtiö Roadrunner Recordsille.
Kappaleet "Spit It Out" ja "Wait And Bleed" ilmestyivät myöhemmin varsinaisella ensimmäisellä studioalbumilla Slipknot. Kappale "Snap" oli elokuvan Freddy vs. Jasonin soundtrackilla.
Roadrunner Records Demo > Kappaleet

Spit It Out – 2.28
Wait And Bleed – 2.27
Snap – 2.42
Interloper – 2.18
Despise – 3.40
Kaikki kappaleet kirjoittanut Slipknot.
Roadrunner Records Demo > Kokoonpano

#0 Sid Wilson - DJ
#1 Joey Jordison – rummut, miksaus
#2 Josh Brainard – kitara
#3 Greg Welts – lyömäsoittimet, taustalaulu
#4 Paul Gray – basso
#5 Craig Jones – sample
#6 Shawn Crahan – lyömäsoittimet, taustalaulu
#7 Mick Thomson – kitara
#8 Corey Taylor – laulu
Crowz

Crowz on Mate. Feed. Kill. Repeat. -levyn jälkeen tehty harvinainen demoalbumi, jota ei ole virallisesti julkaistu.
Bändin molemmat laulajat esiintyvät levyn kappaleissa. Crowz tuli tunnetummaksi bändin mainittua sen vuonna 2005.
Crowz > Kokoonpano

#0 Sid Wilson - DJ
#1 Joey Jordison – rummut, miksaus
#2 Josh Brainard – kitara
#3 Greg Welts – lyömäsoittimet, taustalaulu
#4 Paul Gray – basso
#5 Craig Jones – sample
#6 Shawn Crahan – lyömäsoittimet, taustalaulu
#7 Mick Thomson – kitara
#8 Corey Taylor – laulu
#9 Anders Colsefni - laulu
Maria Anna (Espanjan kuningatar, 1634–1696)

Maria Anna, Diego Velázquezin maalaama muotokuva noin vuodelta 1652.
Maria Anna  (esp. Mariana; 22. tai 23. joulukuuta 1634 Wiener Neustadt, Itävallan arkkiherttuakunta – 16. toukokuuta 1696 Madrid, Espanja) oli Habsburg-sukuinen Itävallan arkkiherttuatar ja Espanjan kuningatar. Hän oli kuningas Filip IV:n puoliso sekä Espanjan sijaishallitsija poikansa Kaarle II:n alaikäisyyden aikana vuosina 1665–1675. Filip IV oli myös Maria Annan eno.
Suku ja koulutus

Maria Annan vanhemmat olivat Pyhän saksalais-roomalaisen keisarikunnan keisari Ferdinand III ja tämän ensimmäinen puoliso Maria Anna Espanjalainen. Hänen veljiään olivat Böömin kuningas Ferdinand IV ja keisari Leopold I. Puolan kuningatar Eleonoora oli Maria Annan sisarpuoli hänen isänsä myöhemmästä avioliitosta.
Maria Anna sai hyvän koulutuksen ja äiti kasvatti hänet Espanjan hallitsijan tulevaksi puolisoksi. Hän puhui ja kirjoitti sujuvasti saksaa, espanjaa ja ranskaa sekä piti teatterista. Hän oli iloinen luonne ja piti ylellisyydestä ja kaikesta hauskanpidosta.
Avioliitto ja lapset

Maria Annan äiti kuoli vuonna 1646 hänen ollessaan 11-vuotias, jolloin Maria Anna kihlattiin kiireesti serkkunsa, Espanjan kruununprinssin Baltasar Kaarlen kanssa. Baltasar Kaarle kuitenkin kuoli hieman myöhemmin, ja turvatakseen dynastiansa jatkumisen hänen isänsä, kuningas Filip IV päätti naida Maria Annan itse, vaikka oli tämän eno ja lähes 30 vuotta tätä vanhempi. Avioliittojärjestelyt hoiti Espanjan Wienin-suurlähettiläs Diego de Aragón, ja avioliittosopimus allekirjoitettiin 2. huhtikuuta 1647. Maria Anna vihittiin ensin välittäjän avulla (per procurationem) Wienissä 8. marraskuuta 1648. Varsinaiset häät olivat 7. lokakuuta 1649 Navalcarnerossa Madridin lähellä, ja parin vihki Toledon arkkipiispa Baltasar Moscoso. Katolinen kirkko salli avioliiton puolisoiden lähisukulaisuudesta huolimatta, koska Habsburgit olivat paavinvallan poliittisia, taloudellisia ja sotilaallisia tukijoita.
Filip IV oli uskoton aviomies ja kärsi rakastajattariltaan saamistaan sukupuolitaudeista. Parille syntyi kuusi lasta, joista kaksi eli aikuisiksi:
Margareeta Teresia (Margarita Teresa, 1651–1673), Pyhän saksalais-roomalaisen keisarikunnan keisarinna, puoliso hänen oma enonsa keisari Leopold I
Maria Ambrosia de la Concepción (k. 1655), kuoli 15 päivän ikäisenä.
kuolleena syntynyt tytär (1656)
Filip Prospero (Felipe Próspero, 1657–1661), kruununprinssi, sairaalloinen, kuoli kolmivuotiaana
Fernando Tomás (1658–1659), kuoli yksivuotiaana
Kaarle II (Carlos, 1661–1700), Espanjan kuningas 1665–1700
Kaarle II sai liikanimen Kaarle Noiduttu, sillä hän oli syntyjään epämuodostunut, henkisesti jälkeenjäänyt ja ilmeisesti steriili. Tämän on oletettu johtuneen hänen vanhempiensa sukurutsaisesta avioliitosta. Myöhempi tieteellinen tutkimus ei ole löytänyt yhteyttä Kaarle II:n sukurasitteen ja hedelmättömyyden välillä.
Leskikuningatar ja sijaishallitsija 1665–1675

Filip IV kuoli 17. syyskuuta 1665. Hän oli nimennyt kolme päivää aiemmin päivätyssä testamentissaan Maria Annan heidän kolmivuotiaan poikansa Kaarlen holhoojahallitsijaksi. Aluksi leskikuningattaren tärkein neuvonantaja ja suosikki oli itävaltalainen jesuiitta Johann Eberhard Nithard, joka oli ollut hänen rippi-isänsä jo Wienissä mutta josta ei pidetty Espanjan hovissa. Vuonna 1666 Maria Anna nimitti Nithardin ensin Espanjan valtakunnanneuvostoon ja sitten pääinkvisiittoriksi. Nithard liittoutui toisen vaikutusvaltaisen neuvontajan kamarirouva Mariana Engracia Álvarez de Toledo Portugal y Alfonso-Pimentelin kanssa. Vuonna 1669 Maria Anna joutui erottamaan Nithardin valtakunnanneuvoston vaatimuksesta, mutta kuningattaren toiveesta paavi Klemens IX nimitti tämän kardinaaliksi.
Nithardin jälkeen Maria Annan suosikiksi tuli Fernando de Valenzuela, joka oli Espanjan alhaisaatelistoa. Monet ylhäisaateliset vastustivat häntä, ja Filip IV:n avioton poika Juhana Itävaltalainen nuorempi (Juan de Austria) juonitteli häntä vastaan näiden kanssa.
Maria Annan sijaishallitsijakautena Espanjan mahti oli taantumassa. Tautiepidemiat saivat maan väkiluvun ja maatalouden tuoton vähenemään. Espanjan taloudellisia ja sotilaallisia voimavaroja rasittivat pitkä Portugalin restauraatiosota, jonka seurauksena Portugali irtautui Espanjan vallasta, ja devoluutiosota, jota käytiin vuosina 1667–1668 Ranskaa vastaan pääasiassa Espanjan Alankomaissa. Maria Anna solmi vuonna 1668 rauhan Portugalin kanssa. Myös devoluutiosota päättyi samana vuonna Aachenin rauhaan, jossa Ranska sai pitää pääosan Espanjan Alankomaista valloittamistaan alueista.
Myöhemmät vuodet

Kaarle II julistettiin täysi-ikäiseksi isänsä testamentin määräyksen mukaan 14-vuotispäivänään marraskuussa 1675, jolloin Maria Annan sijaishallitsijuus päättyi. Valenzuela joutui lähtemään suurlähettilääksi Venetsiaan. Maria Anna onnistui kuitenkin järjestämään myös vastustajansa Juhana Itävaltalaisen pois hovista ja säilyttämään aseman poikansa neuvonantajana. Valenzuela sai palata jo seuraavana vuonna, ja Maria Anna järjesti hänelle pääministerin aseman ja Espanjan granden arvon. Valenzuelan vihamiehet saivat hänet syöstyä vallasta vuodenvaihteessa 1676–1677, jolloin Juhana Itävaltalainen tuli hallituksen johtoon ja Maria Anna joutui lähtemään hovista ja Madridista.
Maria Anna asui Toledossa vuoteen 1679, jolloin hän Juhana Itävaltalaisen kuoltua saattoi palata Madridiin. Hän käytti valtaa poikaansa tämän ensimmäisen puolison, vuonna 1689 kuolleen Marie Louise d’Orléansin, ja myös toisen puolison Maria Annan kautta, kunnes kuoli itse vuonna 1696. Kaarle II:n jäätyä lapsettomaksi Maria Anna toivoi Espanjan kruunun periytyvän tyttärentyttärenpojalleen, Baijerin prinssi Joosef Ferdinandille, joka kuitenkin kuoli vuonna 1699 ennen Kaarlea.
Perintö

Tyynellämerellä sijaitseva Mariaanien saariryhmä (esp. Las Marianas) ja niihin liittyvä Mariaanien hauta on nimetty kuningatar Maria Annan mukaan. Espanja valtasi saaret itselleen hänen sijaishallitsijakautensa aikana vuonna 1668.
Aiheesta muualla

Kuvia tai muita tiedostoja aiheesta Maria Anna Wikimedia Commonsissa
Mitchell, Silvia Z.: Mariana of Austria and Imperial Spain: Court, Dynastic, and International Politics in Seventeenth-Century Europe (tohtorinväitöskirja), University of Miami, 2013.
Maria Anna 12-vuotiaana, Frans Luycxin maalaus.
Maria Annan suosikki Johann Eberhard Nithard.
Maria Annan toinen suosikki, Villaserran markiisi Fernando de Valenzuela.
Marat Safin

| Marat Safin> Марат Сафин |
| --- | --- |
 Safin vuonna 2006
Henkilötiedot
Syntynyt: 27. tammikuuta 1980  Moskova 
Kansalaisuus:  Venäjä
Tennispelaaja
Pituus:  195 cm
Paino:  85 kg
Kätisyys:  oikea
Ammattilaisena:  1997–2009
Palkintorahat:  14 373 291 USD
Kaksinpeli
Paras sijoitus:  1. (20.11.2000)
Turnausvoittoja:  15
Voitot/tappiot:  422–267
Grand Slam -turnauksissa
Australian avoimet:  voitto (2005)
Ranskan avoimet:  puolivälierät (2001)
Wimbledon:  välierät (2008)
Yhdysvaltain avoimet:  voitto (2000)
Nelinpeli
Paras sijoitus:  71  (22. huhtikuuta 2002)
Voitot/tappiot:  96–120
Aiheesta muualla
ITF
ATP
Marat Mubinovitš Safin (ven. Мара́т Муби́нович Са́фин, tat. Марат Мөбин улы Сафин, Marat Möbin ulı Safin; s. 27. tammikuuta 1980 Moskova) on entinen venäläinen tennispelaaja, joka voitti Australian avoimet 2005 ja Yhdysvaltain avoimet 2000. Maailmanlistan ykköspelaajana Safin oli 20. marraskuuta – 3. joulukuuta 2000. Urheilu-uransa jälkeen vuosina 2011–2017 Safin toimi valtioduumassa Yhtenäinen Venäjä -puolueen Nižni Novgorodin edustajana. Vuonna 2016 Safinista tuli ensimmäinen International Tennis Hall of Fame -galleriaan valittu venäläinen tennispelaaja.
Yksityiselämä

Safin tulee tataariperheestä, mutta on myöntänyt, että ei itse osaa kieltä, eikä koe asiaa merkittäväksi. Hänen sukunsa on kotoisin Nižni Novgorodin alueen mišäärikylästä Bolšoje Rybuškino, (Большое Рыбушкино).
Safinin sisar Dinara Safina on myös tennisammattilainen.
Tilastot > Turnausvoitot

| 0 | 1 | 2 | 3 | 4 | 5 |
| --- | --- | --- | --- | --- | --- |
| No. | Pvm | Turnaus | Kenttätyyppi | Finaalivastustaja | ' |
| 1. | 23. elokuuta 1999 | Boston, Yhdysvallat | Kova |  Greg Rusedski | 6-4 7-611 |
| 2. | 24. huhtikuuta 2000 | Barcelona, Espanja | Massa |  Juan Carlos Ferrero | 6-3 6-3 6-4 |
| 3. | 1. toukokuuta 2000 | Mallorca, Espanja | Massa |  Mikael Tillström | 6-4 6-3 |
| 4. | 31. toukokuuta 2000 | Toronto, Kanada | Kova |  Harel Levy | 6-2 6-3 |
| 5. | 28. elokuuta 2000 | Yhdysvaltain avoimet, New York, Yhdysvallat | Kova |  Pete Sampras | 6-4 6-3 6-3 |
| 6. | 11. syyskuuta 2000 | Taškent, Uzbekistan | Kova |  Davide Sanguinetti | 6-3 6-4 |
| 7. | 6. marraskuuta 2000 | Pietari, Venäjä | Kova |  Dominik Hrbatý | 2-6 6-4 6-4 |
| 8. | 13. marraskuuta 2001 | Pariisi, Ranska | Matto |  Mark Philippoussis | 3-6 7-67 6-4 3-6 7-68 |
| 9. | 10. syyskuuta 2001 | Taškent, Uzbekistan | Kova |  Jevgeni Kafelnikov | 6-2 6-2 |
| 10. | 22. lokakuuta 2001 | Pietari, Venäjä | Kova |  Rainer Schüttler | 3-6 6-3 6-3 |
| 11. | 28. lokakuuta 2002 | Pariisi, Ranska | Matto |  Lleyton Hewitt | 7-64 6-0 6-4 |
| 12. | 13. syyskuuta 2004 | Peking, Kiina | Kova |  Mihail Južnyi | 7-64 7-5 |
| 13. | 18. lokakuuta 2004 | Madrid, Espanja | Kova |  David Nalbandian | 6-2 6-4 6-3 |
| 14. | 1. marraskuuta 2004 | Pariisi, Ranska | Matto |  Radek Štěpánek | 6-3 7-65 6-3 |
| 15. | 17. tammikuuta 2005 | Australian avoimet, Melbourne, Australia | Kova |  Lleyton Hewitt | 1-6 6-3 6-4 6-4 |
Tilastot > Tulokset kausittain

| Tournament | 2006 | 2005 | 2004 | 2003 | 2002 | 2001 | 2000 | 1999 | 1998 | 1997 |
| --- | --- | --- | --- | --- | --- | --- | --- | --- | --- | --- |
| Australian avoimet | - | V | F | 3r | F | 4r | 1r | 3r | - | - |
| Ranskan avoimet | 1r | 4r | 4r | - | SF | 3r | QF | 4r | 4r | - |
| Wimbledon |  | 3r | 1r | - | 2r | QF | 2r | - | 1r | - |
| Yhdysvaltain avoimet |  |  | 1r | - | 2r | SF | V | 2r | 4r | - |
| Tennis Masters Cup |  | - | SF | - | RR | - | SF | - | - | - |
| Finaalissa |  | 1 | 5 | 1 | 3 | 3 | 9 | 2 | 0 | 0 |
| Turnausvoitot |  | 1 | 3 | 0 | 1 | 2 | 7 | 1 | 0 | 0 |
| Voitot-tappiot |  | 24-10 | 52-23 | 12-11 | 56-26 | 45-27 | 73-27 | 39-32 | 17-18 | 0-1 |
| Sijoitus maailmanlistalla kauden lopussa  |  | 12 | 4 | 66 | 3 | 11 | 2 | 26 | 49 | 213 |
Korgen

| Korgen |
| --- | --- |
 Korgfjelltunnelen
 Korgen
 Koordinaatit: 66°04′35″N, 13°49′19″E 
Valtio:  Norja
Lääni:  Nordland
Kunta:  Hemnes
Pinta-ala:  
 – Maa:  1,0 km²
Väkiluku (2022):  909
 – Väestötiheys:  909 as./km²
Infobox OKVirheellinen NIMI-arvo: 
Korgen on taajama Hemnesin kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on tasan yksi neliökilometri ja asukasluku 909 vuonna 2022.
Muistomerkki jugoslavialaisille sotavangeille, jotka olivat toisen maailmansodan aikana vankileirillä ja pakkotyössä Korgenissa.
Kottbusser Torin metroasema

Kottbusser Tor on metroasema Berliinissä Kreuzbergin alueella. Linjat U1, U3 ja U8 kohtaavat asemalla. Asema sijaitsee samaa nimeä kantavalla aukiolla, jota kutsutaan puhekielessä myös nimellä Kotti. Alueen maine on huono johtuen muuhun Kreuzbergiin verrattuna suuresta määrästä rikoksia.
Alkuperäinen Kottbusser Torin asema avattiin 18. helmikuuta 1902. Sitä siirrettiin hieman lännemmäs nykyiselle paikalleen vuonna 1929, jotta vaihtaminen linjalle U8 olisi helpompaa.
Kiinalaisten vallassa

| Kiinalaisten vallassa> Moran of the Marines |
| --- | --- |

Ohjaaja:  Frank Strayer
Käsikirjoittaja:  Sam Mintz Agnes Brand Leahy Ray Harris
Tuottaja:  Jesse L. Lasky
Kuvaaja:  Edward Cronjager
Leikkaaja:  Otho Lovering
Pääosat:  Richard Dix Ruth Elder Roscoe Karns
Valmistustiedot
Valmistusmaa:   Yhdysvallat
Tuotantoyhtiö:  Paramount Famous Lasky Corporation
Ensi-ilta:  13. lokakuuta 1928 (US)   28. lokakuuta 1929 (FI)
Kesto:  70 minuuttia
Alkuperäiskieli:  mykkä
Aiheesta muualla
IMDb 
Elonet
AllMovie
Infobox OKNimi-testi OK: 
Kiinalaisten vallassa (engl. Moran of the Marines) on Frank Strayerin ohjaama yhdysvaltalainen romanttinen komediaelokuva vuodelta 1928. Elokuvan pääosissa ovat Richard Dix, Ruth Elder ja Roscoe Karns. Sivuosissa ovat muiden muassa Brooks Benedict ja E. H. Calvert. Elokuvassa esiintyy pienessä osassa vasta uraansa aloitteleva Jean Harlow, joka tuli myöhemmin tunnetuksi.
Elokuva on mustavalkoinen ja on noin 70 minuutin, eli tunnin ja 10 minuutin mittainen. Elokuva sai ensi-iltansa Yhdysvalloissa 13. lokakuuta vuonna 1928 ja Suomeen elokuva tuli teattereihin esitykseen yli vuoden myöhemmin 28. lokakuuta 1929. Paramount Famous Lasky Corporation tuotti elokuvan.
Näyttelijät

| 0 | 1 | 2 |
| --- | --- | --- |
|  Richard Dix  | … |  Michael Moran   |
|  Ruth Elder  | … |  Vivian Marshall   |
|  Roscoe Karns  | … |  Swatty   |
|  Brooks Benedict  | … |  Basil Worth   |
|  E.H. Calvert  | … |  Eversti Marshall   |
|  Duke Martin  | … |  Kersantti   |
|  Tetsu Komai  | … |  Sun Yat   |
|  Jean Harlow  | … |  Extra   |
Aiheesta muualla

Kiinalaisten vallassa Internet Movie Databasessa (englanniksi)
Kiinalaisten vallassa Elonet.
Luettelo Pitäjänmäen peruspiirin suojelluista rakennuksista

Tämä on luettelo Helsingin Pitäjänmäen peruspiirin suojelluista rakennuksista. Alueeseen kuuluvat osa-alueina Tali, Pajamäki, Pitäjänmäen yritysalue, Reimarla ja Marttila. Myös pohjoispuolella sijaitseva Konala kuuluu Pitäjänmäen peruspiiriin, mutta muodostaa oman kaupunginosansa.